**ZAPISNIK**

**sa 20. sjednice Školskog odbora OŠ Čista Velika**

20. sjednica Školskog odbora OŠ Čista Velika (u daljnjem tekstu: Školski odbor) održana je 19. ožujka 2015. godine u prostorijama OŠ Čista Velika, u Čistoj Velikoj s početkom u 09:00 sati.

Sjednici su nazočni: Andrijana Šunjara, predsjednica Školskog odbora; Ante Tabula, Šime Šunjerga, Magdalena Biluš, Neven Storić, Ante Škarić i Daniel Storić, članovi; Marijan Belamarić, ravnatelj; Silvio Šoda, tajnik škole.

Za zapisničara je postavljen Silvio Šoda.

Predsjednica Školskog odbora je otvorila sjednicu, pozdravila nazočne članove i konstatirala da je broj članova dovoljan za pravovaljano održavanje sjednice i glasanje po pojedinim točkama.

Predložen je i usvojen slijedeći:

**DNEVNI RED:**

1. Usvajanje zapisnika sa 19. sjednice
2. Usvajanje Statuta OŠ Čista Velika
3. Rješavanje natječaja za učitelja tjelesne kulture na puno radno vrijeme (40 sati tjedno) – stručno osposobljavanje za rad bez zasnivanja radnog odnosa
4. Razno

***Ad.1****.* Na zapisnik sa 19. sjednice nitko od nazočnih članova nije imao primjedbe te je isti jednoglasno usvojen.

***Ad.2.*** Škola je dobila Zaključak o davanju prethodne suglasnosti na statute osnovnih škola, Županijske skupštine Šibensko-kninske županije (KLASA: 602-02/15-01/3; URBROJ: 2182/1-01-15-1, od 09. ožujka 2015.) te je ravnatelj nakon pribavljene suglasnosti dao Školskom odboru Statut škole na usvajanje. Članovi Školskog odbora jednoglasno su usvojili Statut OŠ Čiste Velike

***Ad.3.*** Na natječaj za učitelja tjelesne kulture na puno radno vrijeme (40 sati tjedno) – stručno osposobljavanje za rad bez zasnivanja radnog odnosa prijavio se samo 1 kandidat:

1. Mario Rak – profesor kineziologije – iz Šibenika.

S obzirom da kandidat zadovoljava uvjete natječaja, Školski odbor je jednoglasno usvojio prijedlog ravnatelja.

***Ad.4.*** Pod točkom Razno nije bilo rasprave.

Sjednica je završila u 09:25.

**Zapisničar: Predsjednica ŠO:**

**\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

Silvio Šoda Andrijana Šunjara

**KLASA:** 003-06/15-01/04

**URBROJ:** 2182/1-12/1-6-15-2

U Čistoj Velikoj, 19. 03. 2015.